Toshkent shahrida aholi orasida yana 36 ta yangi kasallanish holati qayd etildi. O‘zbekistonda koronavirus infeksiyasini yuqtirib olganlar soni 4440 nafarga yetdi

O‘zbekistonda koronavirus infeksiyasini yuqtirib olganlar soni 8-iyun soat 23:00 holatiga ko‘ra, 36 nafarga ko‘paydi va kasallik yuqtirib olganlarning umumiy soni 4440 nafarga yetdi. Bu haqda Sog‘liqni saqlash vazirligi xabar qildi.
Yangi kasallanish holatlarining barchasi Toshkent shahrida aholi orasida aniqlangan. Hozirda ushbu holatlar bo‘yicha epidemiologik surishtiruv ishlari davom etmoqda, deyiladi vazirlik axborotida.
Avval O‘zbekistonda 8-iyun soat 17:00 holatiga ko‘ra, koronavirusga chalinganlar soni 18 kishiga ko‘payib, 4404 nafarga yetgani xabar qilingandi.
8-iyun davomida koronavirusga chalingan fuqarolardan 3 nafari (2 nafari Samarqand viloyatida, 1 nafari Toshkent shahridagi Epidemiologiya, mikrobiologiya va yuqumli kasalliklar ilmiy-tekshirish instituti klinikasida) tuzalib, jami sog‘ayganlar soni 3357 nafarni (76 foiz) tashkil qilmoqda.
 Koronavirusdan tuzalgan bemorlarda kasallikdan keyin qanday asoratlar kuzatilishi ma’lum qilindi
15-martdan, ya’ni O‘zbekistonda COVID-19 epidemiyasi boshlanganidan buyon o‘tgan vaqt oralig‘ida jami 18 nafar bemor ushbu kasallik asoratlari oqibatida hayotdan ko‘z yumgan.